અનામત કક્ષાના વિદ્યાર્થીઓ માટે 11 જૂનથી 12 જૂન દરમિયાન ફોર્મનું વિતરણ અને સ્વીકારની કામગીરી કરાશે. અનામત કક્ષા માટેના ફોર્મ શહેરની 9 સ્કૂલો પરથી મળશે અને ત્યાં જ પરત સ્વીકારવામાં આવશે. ત્યારબાદ 18 જૂનના રોજ રાયખડ ખાતેની સરકારી કન્યા શાળામાં અનામત કેટેગરીના વિદ્યાર્થીઓની પ્રવેશ કાર્યવાહી હાથ ધરાશે. પ્રવેશ કાર્યવાહીના અંતે પ્રવેશ વંચિત તમામ વિદ્યાર્થીઓએ 20 જૂનના રોજ અનામત કક્ષાના ફોર્મ આપવામાં આવનાર 9 સ્કૂલોમાંથી ફોર્મ મેળવી તે જ દિવસે ભરીને પરત જમા કરાવવાના રહેશે. ત્યારબાદ 25 જૂને સવારે 9 વાગ્યે રાયખડ સ્થિત કન્યા સ્કૂલમાં પ્રવેશ વંચિત વિદ્યાર્થીઓ માટે પ્રવેશ કાર્યવાહી હાથ ધરાશે.